# data[].attributes.body
Miran let po sunčanom danu iznad oblaka... Postoji li bolji i ljepši način za početak avanture?

# data[].attributes.attachment_caption
Brzi vlak od aerodroma do centra grada za 25 minuta

# data[].attributes.body
Nemoguće je izgubiti se. Sve je odlično objašnjeno.

# data[].attributes.body
Brzi vlak, tramvaj, autobus, trajekt. Apsolutno savršen. I apsolutno točan.

# data[].attributes.body
Helsinki je moderno izgrađen grad (najznačajnije građevine su uglavnom iz druge polovice 19. stoljeća često obnovljene nakon drugog svjetskog rata) kojeg su oblikovali su poznati arhitekti (Carl Ludwig Engel, Eliel Saarinen, Alvar Aalto i dr.). Jedan od zaštitnih znakova su građevine s fasadama od crvene cigle na koje se često nailazi.

# data[].attributes.body
Na dosta mjesta u gradu mogu se iznajmiti električni romobili i bicikli. I svi romobilisti koje sam danas vidjela nosili su kacige. Možda slučajno. Ili ne...

# data[].attributes.body
Presladak dio grada neizgovorljivog imena par minuta udaljen od luke za čamce, glisere i jedrilice. Sve ulice, javne ustanove, tramvajske stanice i sl. imaju dvostruko nazivlje - na finskom i na švedskom jer je uz finski i švedski jezik službeni. Prihvaćanje činjenice da su od 12. do 19. stoljeća bili pod švedskom vladavinom.

# data[].attributes.body
Za naš pojam pomalo čudne kamene fasade (kao da su iz srednjeg vijeka, samo što nisu) također se često mogu vidjeti.

# data[].attributes.body
Tjedan u kojem svi umjetnici, škole, studenti, knjižnice, udruge i tko god hoće sudjeluju na razvoju dizajna svega. Najveći festival dizajna nudi izložbe, zabave, prodajna događanja, otvorena vrata, modne revije i još mnogo toga kako za građane tako i za dizajnerske profesionalce.

# data[].attributes.attachment_link.readable_text
Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 -Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 -Helsinki Design Week 1-11 September 2022 - Helsinki Design Week 1-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 9-19 September 2021 - Helsinki Design Week 8-18 September 2022 -Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 -Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-11 September 2022 -

Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 -Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 -Helsinki Design Week 1-11 September 2022 - Helsinki Design Week 1-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 9-19 September 2021 - Helsinki Design Week 8-18 September 2022 -Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 -Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-18 September 2022 - Helsinki Design Week 8-11 September 2022 -

Helsinki Design Weekly

Subscribe to engage in the phenomena, news and dialogue of design and architecture.

# data[].attributes.attachment_link.title
Helsinki Design Week - Helsinki Design Week

# data[].attributes.attachment_link.description
Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 -Helsinki Design Week 1-11 September 2022 - Helsinki Design Week 1-11 September 2022 - Helsinki Design Week 1-11 September 2022 - Helsinki Design

# data[].attributes.body
Pitali su djecu kako bi trebale izgledati kuće u budućnosti. Nakon razgovora o tome kako postoje problemi s energijom, proizvodnjom hrane, siromaštvom, klimatskim poremećajima...djeca su dizajnirala kuće od kartona na kojima su pokušali riješiti neke od problema. Naglasak je na razmišljanju, ne na konačnom rezultatu. Tipično za finski obrazovni sustav. Ovakvim postupcima izgrađuje se neka vrsta otpornosti na buduća iznenađenja jer ih se potiče da unaprijed razmišljaju o mogućim budućim događajima i pripremaju se za njih.

# data[].attributes.body
Sisu je jedinstveni finski koncept, filozofija koja kaže da ono što mora biti učinjeno bude učinjeno, bez obzira na cijenu. To je riječ koja se ne može u potpunosti prevesti. Definira Fince i njihov karakter. Sisu nije samo trenutačna hrabrost već sposobnost da se održi ta hrabrost. Kao vojnici koji se bore protiv puno jače vojske, ali se i dalje bore jer znaju da moraju. Kombinacija nesalomljive volje, preživljavanja i vjere u sebe.

# data[].attributes.body
Temelji se na osnovnoj ideji da za svu djecu mora biti jednako kvalitetno bez obzira gdje se u Finskoj nalazili. Druga misao koja se stalno proteže je da različiti putevi mogu voditi do istog konačnog rezultata pa je svakom nastavniku prepušteno da vodi svoje učenike na svoj način.

# data[].attributes.body
Apsolutno nevjerojatna knjižnica u centru grada. Otvorena od 8 ujutro do 9 navečer za svakoga (djecu, starce, radne ljude, skitnice) u kojoj osim čitanja i posuđivanja knjiga možete ručati u njihovom restoranu ili pojesti nešto što ste si donijeli, popiti kavu, sašiti koji komad odjeće, isprintati nešto na 3d printeru, igrati videoigre u superopremljenoj sobi, odmarati i otprilike što god hoćete.

# data[].attributes.attachment_link.description
Helsinki Central Library Oodi is a living meeting place at Kansalaistori square, right at the heart of Helsinki. It is one of 37 branches of Helsinki City Library and part of the Helmet library network. Oodi complements the cultural and media hub formed by Helsinki Music Centre, Finlandia Hall, Sanoma House and the Museum of Contemporary Art Kiasma.

# data[].attributes.body
Sva djeca u Finskoj u osnovnoj školi uče osnove šivanja (i kuhanja i kreiranja kućnog budžeta i sl.).

# data[].attributes.body
Imaju knjige i terminal na kojem sami učitavate ono što uzimate ili vraćate. Nema teta ili stričeka knjižničara.

# data[].attributes.body
Detalj s izložbe o mentalnim bolestima i povijesti njihova liječenja u Finskoj.

# data[].attributes.body
I ovo se može koristiti iako nemam pojma za što. Za sve što želite koristiti trebate se prijaviti preko aplikacije (čini se da za sve imaju aplikaciju).

# data[].attributes.body
Duž stepenica koje se uvijaju do 2. kata na finskom su odgovori kada su ljude pitali što misle za koga treba biti knjižnica. Uz pomoć google prevoditelja saznajte kako doživljavaju ovo mjesto.

# data[].attributes.body
Uočite finski naziv za juhu od brokule na lijevoj strani. Neizgovorljivo.

# data[].attributes.body
Naprosto želite biti tamo čak i ako niste ljubitelj čitanja što Finci svakako jesu.

# data[].attributes.body
Zbornica u srednjoj školi Vaskivuori  Highschool koja je poznata po umjetničkim (glazba, ples, film) programima kao i po matematičkom.

# data[].attributes.body
Dvorana za priredbe je projektirana tako da se zadnji zid iza pozornice može pomaknuti i spojiti s hodnikom, a gledalište zarotirati pa se dobiva puno veći prostor. Upravo pripremaju mjuzikl.

# data[].attributes.body
Iz ovog studija ponekad se uključuju u nacionalni tv program.

# data[].attributes.body
U studiju je za vrijeme našeg posjeta na podu odmarala jedna učenica koja ima ključ od njega. Povjerenje je ključna riječ u finskom obrazovanju.

# data[].attributes.body
Prvi dojmovi iz srednje škole u prekrasnom gradiću Porvoo četrdesetak km sjeveroistočno od Helsinkija: vrlo čisto, vrlo svijetlo, vrlo ljubazni profesori i učenici, vrlo mirno.

# data[].attributes.body
Za naš pojam ne previše knjiga (čini se da više posuđuju u gradskoj knjižnici), s dosta udžbenika koje mogu posuditi ako im se više ne gleda u ekran računala. Naime, svaki učenik ima laptop koji vraća školi na kraju školovanja i na njemu sve potrebne e-knjige i aplikacije.

# data[].attributes.body
Učionica ima tepih pa se izuvaju prije nego što uđu unutra te hodaju u čarapama.

# data[].attributes.body
Matura traje 6 sati iz jednog predmeta, izvodi se na računalima koje spajaju na školsku mrežu i posebnu aplikaciju. Na maturalne ispite mogu izaći u jesen i proljeće.

# data[].attributes.body
U svakoj učionici imaju kutak za udobnije sjedenje na satu iako na matematici ipak moraju sjediti za svojim stolovima.

# data[].attributes.body
Stari dio grada s drvenim kućicama. Jako lijepo.

# data[].attributes.body
Porvoo je smješten na rijeci s nizom drvenih kućica koje su pod zaštitom nekog njihovog ministarstva (kao naša škola).

# data[].attributes.body
Totalno finski. Na kraju svakog ručka jedu kruh s maslacem.

# data[].attributes.body
Još nešto tipično za Fince. Ludi su za saunama. Na slici je gradska sauna u koju mogu svrnuti i turisti. Iz saune se nakon znojenja ulazi u bazene od kojih je treći s prilično hladnom morskom vodom. Na 12 stupnjeva C domaći samo u badićima prilično ležerno šetaju do saune i od saune do bazena. Turiste možete prepoznati po tome što do saune brzo cupkaju zamotani u ručnike.

# data[].attributes.body
Na 15 minuta vožnje trajektom je otok Susisaari na kojem je  tvrđava Suomenlinna (u prijevodu Finski dvorac) izgrađena u 18. stoljeću dok je Finska bila dio švedske kraljevine, a trebala je biti služiti za obranu od napada Rusije. Više grupa srednjoškolaca samostalno je nešto istraživalo (barem su tako izgledali), hodali su uokolo s papirima na kojima su čini se bili neki zadaci.

# data[].attributes.body
Varia strukovna škola u okrugu Vanta je ogromna škola s 3200 učenika, 260 nastavnika, 6 nastavnika za učenike s teškoćama, 5 socijalnih pedagoga, 11 učeničkih savjetnika, 4 psihologa, 6 medicinskih sestara i jednog doktora (iako je u školi smješten i zubar koji je za cijeli okrug). Asistenti za učenike koji to trebaju se podrazumijevaju. Smješteni su na pet lokacija unutar područja kampusa.

# data[].attributes.body
Ideja strukovnog obrazovanja je da učenici trebaju što je moguće više prakse steći u školi kako bi krenuli pripremljeni u svijet rada (naravno da uvijek mogu i nastaviti školovanje na nekom fakultetu ili stručnom studiju). Dakle, ako se školuju za kuhare onda kuhaju na dnevnoj bazi za restoran u kojem ljudi iz okolice (dosta imigranata) može jesti za vrlo povoljne cijene. Ako se školuju za frizere vježbaju u njihovom salonu u kojem bilo tko može urediti frizuru za cijenu koja je tri puta manja nego u ostalim salonima. Strukovno školovanje je jako popularno u Finskoj jer su poslovi koje mogu kasnije raditi jako dobro plaćeni.

# data[].attributes.body
Svaka škola ima kutke za odmor, to smo već prije naučili. U Vanti odmah na ulazu u školu je stolni nogomet i stol za biljar. I koliko sam vidjela stalno ima zainteresiranih :)

# data[].attributes.body
U finskom obrazovanju jako je važno kod učenika razviti samopouzdanje i samopoštovanje pogotovo učenika imigranata. Potiče se kreativno izražavanje pa je ovoj zid oslikao učenik koji se školuje za automehaničara.

# data[].attributes.body
U odjelu gdje se školuju za medijske stručnjake (film, fotografija, digitalni dizajn) svaka grupa na kraju školovanja izrađuje svoj plakat. Inače, surađuju puno s ozbiljnim ustanovama za koje rade plakate i letke.

# data[].attributes.body
U Finskoj se u školu možete vratiti i kasnije i to se jako potiče. Nakon 18. godine učenici koji do tada nisu završili školovanje prelaze u tzv. odrasle grupe u kojima su spojeni s potpuno odraslim polaznicima. Plakat koji podsjeća koliko je to važno.

# data[].attributes.body
Ako ste budući građevinac, morate znati sastaviti i rastaviti drvenu kuću u Finskoj. Imaju svoju na kojoj vježbaju. Neke škole čak kupuju zemljište, učenici izgrade kuću koja se prodaje na tržištu. U Vanti je zemljište skupa pa imaju svoju zgradu u dvorištu škole koju sastavljaju i rastavljaju :)

# data[].attributes.body
Tradicionalna juha s lososom i krumpirom, jako fina. I naravno, kruh s maslacem.

# data[].attributes.body
Možda izgleda kao dio aerodroma, ali nije, to je trajektna luka za međunarodnu trajektnu liniju Helsinki - Talin. Talin je prekoputa Helsinkija, dva sata vožnje trajektom (za moj pojam ogromnim, nalik na kruzer).

# data[].attributes.body
Upravo pristižemo u Talin.  Cijelim sam putem  pisala dojmove i baš je zgodno tako putovati. Naravno, ako je more mirno kao što je sada :)

# data[].attributes.body
Ovo je recepcija u hotelu. Sami se prijavljujete pomoću koda koji je poslan elektroničkom poštom, plaćate odmah na licu mjesta karticom, iz stroja ispadne kartica kojom otvarate vrata od sobe i pokrećete lift, a po potrebi mogu se isprintati i računi (koji naravno dolaze i na e-mail). Tu ću se i odjaviti kad budem odlazila. Estonija ima najviši indeks digitalizacije (ili tako nekako) u Europi, a posebno je poznata kao zemlja u kojoj posao možete otvoriti za 20 minuta samo ako imate pristup internetu. "Pravi novac" sam koristila samo kad sam ubacila uličnom sviraču, a i na tržnici svi kupuju karticom.

# data[].attributes.body
Talin je jako zanimljiv spoj starog i novog, njemačkog i ruskog utjecaja. Vrlo ugodan grad s prekrasnim, jako uređenim starim gradom i na par koraka dalje puno novih, arhitektonski vrlo zanimljivih zgrada.

# data[].attributes.body
Od 13. do 17. stoljeća Estonija je bila su pod vlašću Njemačkog viteškog reda pa kad koraknete u stari grad osjećate kao da ste kod kuće jer je sve nekako poznato. Neki dijelovi podsjećaju na gradove u Češkoj ili Slovačkoj ili Austriji ili Njemačkoj, a poneke ulice jako nalikuju na ulice Zagreba.

# data[].attributes.body
Radi se, naravno, o XXI. gimnaziji (ako  možda niste shvatili iz naslova koji zapravo znači XXI. škola, obrazovanje 21. stoljeća). Škola je smještena u vrlo impresivnoj zgradi, a pohađaju je, kao u većini estonskih škola, učenici od 1. razreda osnovne škole do učenika 12. razreda (ekvivalent našem četvrtom razredu srednje škole). Zanimljiva je priča o imenu škole. U prvim desetljećima 20. stoljeća dok je Estonija bila dio Sovjetskog savjeta gradske vlasti odlučile su graditi škole i svakoj dodijeliti neki broj. Međutim, nisu krenuli od broja 1 kao u Zagrebu gdje je naša škola dobila ime III. jer je osnovana kad je II. gimnazija postala premala za sve učenike. Mnoge škole koje su možda trebale dobiti te brojeve prije 21. nikada nisu izgrađene. S druge strane, kad je Estonija postala neovisna sve ostale škole radije su odabrale neka nova imena jer su ih brojevi podsjećali na prošlost. Samo je XXI. gimnazija ostavila ime jer ga je spojila s idejom obrazovanja za 21. stoljeće :)

# data[].attributes.body
Estonci su ludi za zborskim pjevanjem pa imaju i svjetski poznato natjecanje koje se održava svakih pet godina i na kojem u nekom trenutku pjeva više od 2000 članova zborova koji se natječu. XXI. gimnazija poznata je po svojim zborovima kojih ima 7 ili 8, a nas je s pjesmom dobrodošlice dočekao zbor momaka.

# data[].attributes.body
Unutrašnje dvorište za relaksaciju, spoj stare i nove školske zgrade. Nevjerojatno predivno mjesto za odmor. Slijedi još nekoliko slika.

# data[].attributes.body
Predivno svijetli hodnici, a s lijeve strane možete malo vježbati slobodno penjanje. Ovo sam vidjela i u nekoj drugoj školi, jako im je stalo da djeca budu aktivna.

# data[].attributes.body
Na slici je ormarić za punjenje školskih laptopa koje učenici koriste na pojedinim satovima. Također, čest slučaj i u drugim školama.

# data[].attributes.body
Zanimljivo je da nas kroz školu nije proveo nitko od nastavnika ili drugih djelatnika nego učenica koja je to vrlo profesionalno uradila. Strpljivo je na savršenom engleskom jeziku odgovarala na naša pitanja, a kasnije smo saznali da su jezici i fakultativna nastava iz turizma (uz zborove, robotiku i tehničku podršku sastavljenu isključivo od učenika) zaštitni znak škole i po tome je prepoznatljiva. Većina učenika do kraja 12. razreda postigne C1 razinu engleskog jezika.

# data[].attributes.body
Svaka škola  s ponosom ističe vrijednosti koje njeguje.

# data[].attributes.body
Jako su orijentirani na kompetencije koje učenici trebaju steći kroz školovanje i silno se trude ponuditi učenicima što je moguće više različitih područja u kojima se kompetencije mogu razvijati i unaprjeđivati.

# data[].attributes.body
Slijeve strane je Univerzitet u vrlo modernoj zgradi, s desne strane ulice tipične zgrade s očitim finskim utjecajem. Kao što rekoh, stalno nailazimo na mješavinu različitih razdoblja i stilova.

# data[].attributes.body
Najstarija škola u Talinu osnovana 1631. godine. Vrijedi virtualno prošetati kroz školu i vidjeti prostore i opremu, čuti što o školi govore učenici i nastavnici te upiti barem djelić onoga što me je impresioniralo.

# data[].attributes.body
Škola je razvila svoj pristup učenju koji se bazira na integriranju kurikuluma informatike u sve pojedinačne kurikulume predmeta. To znači da su npr. profesori matematike zaduženi da nauče učenike kako koristiti Excel. Profesori estonskog ili nekog drugog jezika podučavaju kako koristiti Word. Naravno, imaju i neke posebne informatičke predmete.

# data[].attributes.body
Osnovna estonska ideja je pružiti učenicima tijekom školovanja što je moguće više različitih područja u kojima se mogu razvijati pa tako i modulima programiranja. Na slajdu je prikazano što mogu učiti u pojedinom razredu, a zanimljivo je da u višim razredima srednje škole često odlaze na specijalizirane tečajeve na Talinsko sveučilište.

# data[].attributes.body
Strahovito su ponosni na svoje ICT učenike, grupu učenika koji pomažu nastavnicima kod eventualnih problema s opremom ili programima. U informatičkom laboratoriju (prekrasno uređenom potkrovlju s četrdesetak računala i ostalom opremom) ICT učenici tijekom jednog školskog sata bili su naši nastavnici s kojima smo isprobali 3d modeliranje, malo robotike i korištenje VR tehnologije.

# data[].attributes.body
Pokraj Henrija koji je "šef" svih ICT učenika je Ingrid koja je jedna od dvije osobe na školi zadužena za implementaciju ICT u školske kurikulume. Ingrid razvija razne strategije kako koristiti informacijsku tehnologiju u obrazovanju, podučava nastavnike, snima razne tutorijale itd.

# data[].attributes.body
U prvom trenutku kad smo vidjeli malo vozilo koje samo ide po ulici s nekim očitim ciljem pogađali smo što bi to moglo biti. Kad smo ih vidjeli parkirane ispred jedne velike trgovine sve je bilo jasno - to su autonomna vozila za dostavu. Narudžba ide online, a namirnice vam dostavlja taj bijeli malac.

# data[].attributes.body
Novi dan - nova škola. Ovoga puta pedesetak kilometara od Talina u jednoj seoskoj sredini. Selo znači da postoji centar s crkvom, trgovinom i pubom, a sve ostale kuća međusobno su udaljene jedna od druge barem 500 metara. Škola je usred ničega. Učenici dolaze školskim autobusom (prijevoz organizira općina), biciklima, a po zimi i skijama (skijaško trčanje je i ovdje jako popularan sport). Učenici do 4. razreda osnovne škole ne moraju doći u školu ako je vani više od -20. Oni veći naravno moraju, što je to za njih :).

# data[].attributes.body
Za sve estonske škole koje smo vidjeli pravilo je da je unutrašnjost vrlo, vrlo čista i ugodna. Kad se škola renovira kao ova arhitekti daju najbolje od sebe da bi stvorili jedan poticajni ambijent. U ovom dijelu uživaju učenici nižih razreda osnovne škole.

# data[].attributes.body
Za glazbenu umjetnost.

# data[].attributes.body
Jesam li već napisala da je Estoncima važno poticati fizičku aktivnost učenika?

# data[].attributes.body
Bili smo na satu kemije na kojem se zapravo nije događalo ništa revolucionarno. Učenici su ispunjavali nekakve zadačiće koje je nastavnica starog kova pokupila, a dok su rješavali malo je pratila kako rade i pomalo se mrštila. Nisam imala osjećaj da briljiraju. Nakon toga je ona krenula pripremiti sve za demonstraciju pokusa, no baš kad je postalo zanimljivo morali smo otići na fiziku.

# data[].attributes.body
Mlađa profesorica i malo dinamičniji sat o elektrostatici. Rade li u grupama? Ne baš. Profesorica je demonstrirala kako balon kojeg je natrljala na kosu privlači komadiće papira pa su o tome malo razgovarali. Potom su zajednički rješavali neke zadatke koji su mi se činili početnim, a na kraju Kahoot kviz.

# data[].attributes.body
Kao i u Finskoj i ovdje svaki učenik od 1. do 12. razreda ima besplatan ručak u školi. Svaka škola ima kuhinju i vrlo ugodan prostor za jelo. U Kuusalu školi imaju pogled na prekrasnu terasu na kojoj također jedu kad je toplije. I mi smo pojeli ručak koji je bio ukusan. Nekakav krumpir s mljevenim mesom, cikla s hrenom i miješana salata te kruška za desert. Klinci si naravno sami stavljaju na tanjur koliko hoće (ili neće). Koliko sam vidjela oko sebe, svi su veselo pojeli svoj ručak.

# data[].attributes.body
Uz školu je smješten veliki sportski centar koji prvenstveno koristi škola, a u vremenu u kojem nema školskih aktivnosti i građanstvo. Između ostaloga, imaju stazu za trčanje u zatvorenom prostoru (hodniku) kada je vani prehladno za takve aktivnosti.

# data[].attributes.body
bez obzira na izvrsni sportski kompleks osnovna im je ideja da učenici što je moguće više vremena provode izvan učionice. Ova je grupa upravo otišla nekamo u šumu sa svojom učiteljicom.

# data[].attributes.body
Na školskom igralištu mlađahna grupa uči o stranama svijeta.

# data[].attributes.body
Posljednja škola koju smo posjetili i jedina u Talinu koja je isključivo gimnazija za razliku od svih ostalih koje pohađaju učenici od 1. do 12. razreda. Neopisivo lijepog dizajna u novom, vrlo lijepom naselju. Prva stvar koju su nam rekli s ponosom je da učenici jako vole ići u školu (što mogu potvrditi jer sam pitala u jednom razredu učenike je li to stvarno tako).

# data[].attributes.body
Silno su ponosni na svoj jedinstveni model rada s učenicima. Naime, osim razrednika svaki učenik ima svog mentora/icu s kojim na tjednoj bazi razgovara o svojim problemima, napretku i sl. Učenici osjećaju da se imaju kome obratiti s bilo kakvim pitanjem. Svaki nastavnik je mentor grupi od 10 do 12 učenika.

# data[].attributes.body
Btw, u učionici je bila samo profesorica, a učenike je negdje poslala da u parovima nešto rade po školi i razgovaraju.

# data[].attributes.body
Svi učenici moraju savladati barem osnove sviranja gitare?! A bubnjevi su valjda za relaksaciju.

# data[].attributes.body
Relaksacija je važna!

# data[].attributes.body
Dragi moji profesori kemije, nemojte gledati ovo, to sve vam ne mogu nabaviti. A sad sam prvi puta vidjela digestor u učionici i kako je spojen na ventilaciju.

# data[].attributes.body
U multifunkcionalnoj dvorani učenici imaju nastavu, odmaraju se, održavaju predstave, a baš za vrijeme našeg posjeta odvijali su se nekakvi izbori za učeničko vijeće. Njihovi učenici to veoma ozbiljno shvaćaju.

# data[].attributes.body
Svim školama koje imaju iole novije dijelove zajednička je otvorenost prema onima koji prolaze hodnicima. Vrata učionica imaju velike prozore pa učenici mogu vidjeti tko prolazi ili dolazi, a i svatko može vidjeti njih. Mlađi učenici su nam često mahali kad bi vidjeli da ih gledamo.

# data[].attributes.body
Primijetite oznake na wc-u. Nema podjele među spolovima. To smo dosta često uočavali u estonskim školama. I primijetite da su otvoreni prostori.

# data[].attributes.body
Da bi dan završio na najbolji mogući način odlučili smo otići u Nacionalnu opernu kuću u Talinu na komična operu Don Pasquale talijanskog skladatelja Gaetana Donizettija.

# data[].attributes.body
Talin je stvarno čaroban navečer, a kažu da je najbolje doći tijekom ljeta kad je pun događanja na otvorenome. Pa nadam se da ću se jednoga dana vratiti.

# data[].attributes.body
Današnji dan je bio namijenjen razgledavanju grada. Na slici je najstarija apoteka iz 1422. godine. Dijelovi starog grada su originalni, dijelovi su restaurirani, a pojedine zgrade su zamijenjene novima jer su u drugom svjetskom ratu bile sravljene sa zemljom.